Embedsadel har været kendt i flere lande. I Danmark synes således [[Danske Lov]] 1-2-11 at hjemle at fremmede adelige som beklæder et embede i rangen derved erhverver [[Adel i Danmark|dansk adelskab]]. Denne regel blev dog gennem lange tider ikke fulgt i praksis, men den anerkendtes [[1885]] af [[Højesteret]] blot med den præcisering, at det fremmede adelskab må være erhvervet inden indtrædelsen i embedsstillingen. Sin praktiske betydning har dommen imidlertid mistet ved at den vigtigste af de rettigheder der i nutiden er knyttet til dansk adelskab, nemlig retten til indskrivning i [[Vallø Stift]], ikke er blevet anerkendt for den nævnte kreds af adelige. I tiden mellem [[1693]] og [[1730]] erhvervedes arveligt dansk adelskab endvidere ved at en person beklædte en charge i en af de tre første rangklasser, men denne regel blev formodentlig ønsket ophævet ved [[Christian 6.|Christian VI's]] tronbestigelse;  det skete dog ikke ved nogen formel beslutning, og bestemmelserne om personligt adelskab forblev i hvert fald uændret.<ref>{{Cite web |url=https://tidsskrift.dk/index.php/historisktidsskrift/article/view/32037/61802 |title=SAMMENHÆNGEN MED PRIVILEGIER OG RANG I TIDEN 1660-1730 {{!}} G. Bartholdy {{!}} Historisk Tidsskrift<!-- Bot genereret titel --> |access-date=14. juli 2014 |archive-date=15. juli 2014 |archive-url=https://web.archive.org/web/20140715003610/https://tidsskrift.dk/index.php/historisktidsskrift/article/view/32037/61802 |url-status=live }}</ref>  Fra forordningen om rang i 1808 blev det præciseret at indehaverne af embeder i tre øverste rangklasser nyder personligt adelskab for dem, deres hustruer og børn,<ref>{{Cite web |url=http://www.vigerust.net/tore/adel/rangforordning1808.html |title=Adel: Rangforordning 1808<!-- Bot genereret titel --> |access-date=14. juli 2014 |archive-date=14. juli 2014 |archive-url=https://web.archive.org/web/20140714221906/http://www.vigerust.net/tore/adel/rangforordning1808.html |url-status=dead }}</ref> men altså ikke arveligt adelskab.  Denne bestemmelse blev senest bekræftet ved forordning om rangfølgen fra 1953 og fremgår fortsat af Hof- og Statskalenderen.
Historie